“I renounced my children as aforesaid”: A consensual divorce of 369
Material: papyrus
Place: Arsinoites
Categories: Scheidung
Vertrag
Übereinkommen
[ὑπατεί]ας Οὐαλεντινιανοῦ τοῦ ἐπιφανεστάτου υἱοῦ τοῦ τοῦ δεσπότου ἡμῶν Οὐάλεντος
τ[οῦ αἰ]ωνίου Αὐγούστου καὶ Φλ Οὐικτωριανοῦ τοῦ λαμπροτάτου, ἐπαγομένων ε.
ὁ[μο]λογοῦσιν ἀλλήλοις Αὐρήλιοι Ἀπία Ἀφώνεως μητρὸς Ἀλίλλας ἀπὸ ἐποικίου Φιλοξένου, παρού
[σης κ]αὶ εὐδοκούσης τῇδε τῇ διαλύσι τῆς μητρὸς αὐτῆς Αὐρηλίας Ἀλίλλας Ἀμούνεως μητρὸς
..... ἀπὸ τοῦ αὐτοῦ ἐποικίου Φιλοξένου, καὶ ὁ γενόμενος καὶ ἀποπεεπλεγμένος τῆς Ἀπίας
ἀ[νὴ]ρ Ἀρίους Ἀτούφεως μητρὸς Εἰρήνης ἀπὸ κώμης Δίννεως, οἰκῶν ἐν ἐποικίῳ Ἁρποκρᾶ,
[συνῆ]ρσθαι καὶ διαλελύσθαι πρὸς ἑαυτοὺς τοὺς ὁμολογοῦντας Ἀπίαν καὶ Ἀρίουν ἑκουσίᾳ
[καὶ α]ὐτοπροαιρέτῳ γνώμῃ τοῦτο λυσιτελὲς ἑαυτοῖς σκοπήσαντες τὴν πρὸς ἀλλήλους
[συ]μβίωσιν, ἥτις αὐτοῖς συνιστήκι ἀγράφως, καὶ ἐξῖναι ἑκατέρῳ αὐτῶν τὰ καθ’ ἑαυτὸν
[οἰ]κονομῖν ὡς ἐὰν αἱρῆται, τῇ δὲ α Ἀπίᾳ καὶ ἑτέρῳ ἀνδρὶ ἐπισυνορμόζεσθαι ἀσυκοφαν
[τ]ήτῳ οὔσῃ κατὰ πάντα τρόπον, ἥτις καὶ ἀπέσχεν παρ’ αὐτοῦ ἣν προσηνένκατο αὐτῷ
...ραν φερνὴν πλήρης. ὁ δέ τε ἀνὴρ Ἀρίους καὶ αὐτὸς προσομολογεῖ ἔχιν τὰ ἑαυτοῦ πάν
τα πλήρης, καὶ μὴ ἐνκαλῖν μηδὲ ἐνκαλέσιν μηδὲ ἐπελεύσασθαι ἀμφοτέρους ἐπ’ ἀλλήλους
[μ]ήτε περὶ τῶν τῇ συμβιώσι ἀνηκόντων μηδὲ μὴν περὶ ἄλλου μηδενὸς ἁπλῶς πράγμα
[το]ς, ἐνγράφου ἢ ἀγράφου, ὀφιλήματος ἢ ἀπαιτήματος ἢ ἐνκλήματος ἢ ζητήματος
[ἢ] ἑτέρου τινὸς τὸ σύνολον ἀπὸ τῶν ἔμπροσθεν χρόνων μέχρι τῆς ἐνεστώσης ἡμέρας
τρόπῳ μηδενὶ παρευρέσι μηδεμιᾷ. τὰ δὲ γενόμενα αὐτοῖς ἐξ ἀλλήλων παιδία
[ἀφ]ήλοικα δύο, Ἀρῆνις ἐτῶν πέντε καὶ Ἀμοῦτις ἐνιαυτοῦ ἑνός, ἔμινεν παρὰ τῇ μητρὶ
τρεφόμενα καὶ διοικούμενα μηδὲν εἰληφοιείης παρ’ αὐτοῦ τοῦ πατρὸς Ἀρίου ἀπιπομέ
νου τὰ παιδία. καὶ προσομολογῖ μηδεπώποτε ἐπιέναι αὐτῇ περὶ τῶνδε τῶν παιδίων
καὶ αὐτὴ δὲ ἡ Ἀπία καὶ ἡ ταύτης μήτηρ Ἀλίλλα προσομολογοῦσιν μὴ ἐπελεύσασθαι τῷ Ἀρίου
...τε περὶ τροφῶν ἢ ἑτέρου τινὸς τὸ σύνολον διὰ τὸ οὕτως αὐτοὺς συντετῖσθαι, καὶ ἐπερωτη
[θ]έντες ὡμολόγησαν. Αὐρήλιος Ἀρίους παιριλαίλυμαι πρὼς τὴν γυναῖκά μου
[Ἀ]πίαν αἱκουσίᾳ γνώμῃ καὶ οὐκ αἰπαιλαίσομαι αἰπ’ αὐτὴν παιρὶ οὐδαινὸς
ἁπλῶς πράματος καὶ ἀπαιταξάμιν τὸν παιδίον ὡς πρώκιται καὶ ἐπαι
ρτηθὶς ὡμολόγησα. Αὐρήλιος Ψιαξ Σαραπίονος ἔγραψα ὑπὲρ αὐτοῦ ἀγρα
μάγραματου ὅντος